ออกหมายจับ อดีตผู้ใหญ่บ้าน ล่วงละเมิดทางเพศหญิงชาวม้ง
วันนี้ (26 ก.ค.61) ผู้สื่อข่าวรายงานว่า น้องสาวฝาแฝดของหญิงสาวอายุ 22 ปี ที่ถูกล่วงละเมิดทางเพศ และถ่ายคลิปวิดีโอในโรงแรมแห่งหนึ่ง อ.เมืองลำปาง จ.ลำปาง เข้าพบกับพนักงานสอบสวน สถานีตำรวจภูธรเมืองลำปาง เพื่อให้ปากคำเพิ่ม หลังพี่สาวเสียชีวิตเมื่อเย็นวานนี้ (25 ก.ค.) เนื่องจากอาการไตวายเฉียบพลันก่อนหน้านี้ ผู้เสียชีวิต ระบุว่า ผู้ก่อเหตุเป็นอดีตผู้ใหญ่บ้านใน อ.พบพระ จ.ตาก ที่ล่อลวงไปล่วงละเมิดทางเพศและถ่ายคลิปวิดีโอ โดยตำรวจใช้เวลาในการสอบปากคำญาติกว่า 3 ชั่วโมง ให้สำนวนคดีรัดกุมเพื่อขออนุมัติศาลจังหวัดลำปางออกหมายจับผู้ก่อเหตุขณะที่นายอัจฉริยะ เรืองรัตนพงษ์ ทนายความชมรมช่วยเหลือเหยื่ออาชญากรรม กล่าวว่า ที่ผ่านมาได้ดำเนินการควบคู่ในการสอบสวนสืบสวนในด้านต่างๆ เพื่อส่งพยานหลักฐานให้พนักงานสอบสวน เร่งออกหมายจับผู้ก่อเหตุ ซึ่งการทำงานมีปัญหาติดขัดบ้าง แต่จะติดตามเรื่องนี้ให้ถึงที่สุด เพื่อติดตามตัวผู้ก่อเหตุมาดำเนินคดีตามกฏหมายให้ได้ล่าสุด ศาลจังหวัดลำปางอนุมัติหมายจับนายนพดล นวอริยะ อดีตผู้ใหญ่บ้าน ที่ถูกกล่าวหาว่าล่วงละเมิดทางเพศหญิงชาวม้ง จนกินยาฆ่าตัวตายและเสียชีวิตเมื่อวานนี้แล้ว
ศาลจังหวัดลำปาง อนุมัติหมายจับอดีตผู้ใหญ่บ้านที่ถูกกล่าวหาว่าล่วงละเมิดทางเพศหญิงชาวม้งจนกินยาฆ่าตัวตาย 
ข่าวไทยพีบีเอส,ThaiPBSnews,ไทยพีบีเอส,ThaiPBS,ล่วงละเมิดทางเพศ